VS002603
Datum: 2006-02-10T01:00:00.000+01:00
datum_sodbe_i_stopnje: 2012-06-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: hudi primeri
odskodnina: 19.000 EUR (končni znesek odškodnine je bil ustrezno znižan glede na plačano akontacijo)
opombe: II Ips 260/2013 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Prometna nesreča - trčenje več motornih vozil.

## Poškodba

Pretres možganov, udarna raztrganina na bradi, zvin vratne hrbtenice in hrbtno-ledvenega dela hrbtenice, udarnina rame in kolka, poškodba predela desnega čeljustnega sklepa, štirih zob - izguba dveh zob, dva sta bila okrušena, posttravmatska stresna motnja.

## Telesne bolečine

10.000 EUR Hude telesne bolečine - 7 do 1 tedna po poškodbi, srednje hude telesne bolečine - 2 meseca; zmerne in blage telesne bolečine zaradi glavobolov - 3 mesece po nezgodi. Zaradi slabe sanacije zloma čeljusti bo imel tudi te bolečine še v prihodnje, prav tako kot tudi bolečine zaradi nihajne poškodbe hrbtenice.

#### Hospitalizacija

6 dni.

#### Rehabilitacija

34 dni v zdravilišču.

#### Nevšečnosti med zdravljenjem

7 - 8 blokad v čeljustni sklep, šivanje rane, odvzem šivov, cepljenje proti tetanusu, nošnja vratne ortoze nekaj dni, težave pri žvečenju trše hrane tudi zaradi majavosti 2 zob, jemanje analgetikov, RTG 14x, CT, MRT, glavoboli, nespečnost, težave pri hoji, tremor rok, tremor glave v določenih legah, vrtoglavice. 140 obiskov pri različnih zdravnikih. Depresivna simptomatika (do 60% posledica nesreče). Zlom čeljusti je bil slabo saniran.

## Strah

1.000 EUR Kratkotrajen primarni strah pred nesrečo, sekundarnega strahu ni utrpel. Še vedno ga je strah med vožnjo.

## Zmanjšanje življenjske aktivnosti

8.000 EUR Ima težave pri jedi, tremor glave v določenih položajih, bolečine v hrbtenici, zatilju, vratu, okrušena ima dva zoba spredaj, dva sta majava. Občasno ima slabosti, vrtoglavice, ima težave z očmi - mežikanje, ponoči ga pečejo in se mu solzijo, težave s spanjem in pri sedenju, hoji in v avtu. Glavoboli se pojavljajo ob izpostavljenosti soncu, vročini, ob psihičnih obremenitvah. Ne more dvigovati breme, težjih od 10 kg. Pred nesrečo je igral badminton, nogomet in tenis, poleti je smučal na vodi in pozimi, obnavljal je stare avtomobile. Tega ne more več početi, saj ne zmore klečanja in prisiljene drže. Trajno ima omejeno gibljivost vratu in obeh ramen. Nekatera vsakodnevna opravila je opustil. Umika se družbi. Z visokimi palicami hodi le ponoči, ker se mu posmehujejo.

---

OZ člen 179